**Opiskeluhuollon ohjausryhmä 8.12.2022 klo 9**

Läsnä: Piia Murto, Anna Kuromaa, ~~Johanna Ylikoski, Martta Koski, Pauliina Henriksson~~, Virpi Kaukkila, Assi Piilikangas (kohdan 1 ajan), Hanna Viljanen-Lehto ja Sari Ågren (pj./siht.)

1. **Läsnäolon vahvistamisen malli**

Assi Piilikangas oli esittelemässä SKY-hanketta ja läsnäolon vahvistamisen mallia. Hanke on osa valtakunnallista kokonaisuutta. Raumalla hankkeen kautta on otettu yläkouluille käyttöön yhtenäinen malli poissaoloihin puuttumiseksi (= läsnäolon vahvistamisen malli). Alakouluille vastaavanlainen malli on työn alla.

Toimintamalli löytyy seuraavasta osoitteesta:

https://issuu.com/satasky/docs/issuu\_esitepohja

1. **Opiskeluhuollon kuulumiset ja hyvinvointialueelle siirtyminen**

Sari kertoi opiskeluhuollon kuulumisia. Henkilöstön siirtyminen hyvinvointialueelle alkaa olla jo lähellä. Monista asioista on vielä epätietoisuutta ja keskeneräisyyttä. Määräaikaisten kuraattoreiden jatkosopimukset on saatu tehtyä ja vaativan erityisen tuen kuraattorin 40% tehtävä on saatu siirrettyä HVA:lle. Muutto Heinrichsin talolta perhekeskukselle on tehty, käsiarkistot ovat siirtyneet, mutta päätearkiston siirtymisestä ei ole vielä tarkkaa tietoa. Aura on siirtynyt väliaikaiselle palvelimelle. Wilma-oikeuksien kohtalo on tällä hetkellä epäselvä – nyt näyttää siltä, että hyvinvointialueen henkilöstö ei tule saamaan Wilmaan käyttöoikeutta.

Psykologivaje on kiinnostanut sekä valtakunnallista että alueellista mediaa. Rauma on toiminut esimerkkinä muutamissa jutuissa.

Satakunnan koulu- ja opiskelijapsykologien tapaaminen järjestettiin Raumalla 1.12. Keskustelun aiheena oli mm. psykologien rekrytoiminen ja psykologityön pito- ja vetovoimaisuus.

Sari kertoi, että kuraattorit ovat tehneet hyvinvointialueen johtajille kirjelmän, jossa he peräänkuuluttavat itselleen oman ammattiryhmän esimiestä. Tässä kohtaa keskusteltiin ryhmässä lyhyesti siitä, millaisen roolin oman alansa asiantuntijoina ottavat vastaavat kuraattorit tulevaisuudessa.

Pohdittiin tulevan kunnallisen opiskeluhuollon ohjausryhmän kokoonpanoa. Siihen saataneen selvyys vuoden vaihteen jälkeen, kun hyvinvointialue alkaa järjestäytyä.

Jouluilo -keräys on käynnissä. Toiveet on vastaanotettu ja nyt on käynnissä lahjojen ja lahjoitusten kerääminen. Toiveita on tänä vuonna tullut määräaikaan mennessä 355.

1. **Yhteisölliseen oppilashuoltoon uusi hanke**

Perusopetuksessa on haettu hankerahoitusta yhteisöllisen työn koordinaattorin palkkakuluihin. Päätöstä rahoituksesta ei ole vielä tullut. Tarkoituksena hankkeessa on löytää uusia tapoja koulujen yhteisölliseen työhön ja työstää oppilashuoltosuunnitelmaa yhteisöllisen työn näkökulmalla.

1. **Yhteistyökumppaneiden kuulumiset**

Yhteistyökumppaneilla ei ollut erityisiä kuulumisia.

Esiopetuksessa vuodenvaihteen muutokset puhututtavat. Eskareiden oppilashuolto on jatkossa sellainen asia, jonka kehittämistä olisi mietittävä.

Terveydenhoitajatilanne kouluilla on hyvä, koululääkäritilanne on puolestaan haastava.

Valmistavassa opetuksessa ukrainalaisia oppilaita on nyt n.60, ja se hetki lähestyy, jolloin heistä tulee kuntalaisia. Mietinnässä on, miten heidän asioitaan hoidetaan, mihin heitä perusopetuksessa sijoitetaan ja miten tarvittava tuki järjestetään.

Pienryhmien tilanne ja pienryhmäpaikkojen jakaminen alkaa myös kohta olla käsillä.

1. **Eteenpäin ohjattavat asiat**

Ei eteenpäin ohjattavia asioita.

1. **Muut asiat**

Ei muista asioita.

1. **Seuraava kokous**

Seuraava kokous pidetään 1.2.23 klo 9 teamsissa.